open-index/open-wikipedia-markdown huggingface dataset:
Lodi (Kalifornia)

**Lodi** [loʊdaɪ] on kaupunki San Joaquinin piirikunnassa Kaliforniassa, Yhdysvalloissa. Lodissa oli 67&nbsp;586 asukasta vuonna 2019. Lodi on Kalifornian 129. suurin kaupunki ja koko maan 545. suurin kaupunki. Lodi tunnetaan erityisesti *[[Zinfandel]]*-viinin tuotannon keskuksena.

Lodin nimi oli vuoteen 1874 asti *Mokelumne*, kunnes kaupunkilaiset vaihtoivat vaikean ja sekaannuksia aiheuttavan intiaaninimen helpompaan. Lodi-nimen alkuperästä ei ole virallista tietoa, mutta se tulee luultavimmin joko Italian Lodista, missä kahden kaupungissa asuneen veljeksen ihailema Napoleon Bonaparte saavutti ensimmäisen voittonsa vuonna 1796, tai Illinois'n Lodista, josta kaksi kaupungin perhettä oli kotoisin.

Lodista on olemassa oma rock-tyylinen musiikkikappaleensa, sen on tehnyt Kaliforniassa syntynyt John Fogerty.

## Väestö
Lodissa oli vuonna 2010 67&nbsp;586 asukasta. Väestö on 0,86 prosentin vuosittaisessa kasvussa ja viimeisimmästä väestönlaskennasta vuoteen 2019 8,8 prosentin kasvussa.

Asukkaista 62,1&nbsp;% on valkoisia, 1,8&nbsp;% mustia tai afroamerikkalaisia, 0,5&nbsp;% intiaaneja, 9,7&nbsp;% aasialaisia, 0,4&nbsp;% alkuperäisiä Havaijin asukkaita, 17,2&nbsp;% useita rotuja ja 37,8&nbsp;% on latinoja.

Kotitalouksia on 23&nbsp;142, ja niissä asui keskimäärin 2,81 asukasta jokaisessa. 83,1&nbsp;% yli yksivuotiaista asuu samassa talossa kuin vuotta aiemmin. 34,2&nbsp;% yli viisivuotiaista puhuu kotonaan jotain muuta kieltä kuin englantia. 91 prosentilla kotitalouksista on tietokone ja 85 prosentilla laajakaistayhteys Internettiin.

80,7&nbsp;% asukkaista olivat käyneet lukion ja 19,2&nbsp;% asukkaista oli kandidaatin tutkinto tai parempi.

### Väestönkehitys
Lähde: . Vuodet 2020-2040 on ennustettu väestönkehitys.

## Ilmasto

## Talous
Lodin merkittävimmät työllistäjät ovat:

* Lodin yhtenäinen koulualue: 3&nbsp;026 työntekijää
* Pacific Coast Producers: 1&nbsp;630 työntekijää
* Lodin terveyssairaala: 1&nbsp;384 työntekijää
* Blue Shield of California: 858 työntekijää
* Walmart: 487 työntekijää
* Treehouse: 485 työntekijää
* Lodin kaupunki: 393 työntekijää
* Farmers and Merchants Bank of Central California: 335 työntekijää
* Costco: 237 työntekijää
* Target: 142 työntekijää

## Lähteet

## Aiheesta muualla
Ensio Kivikoski

**Ernst Ensio Kivikoski** (29. syyskuuta 1891 Viipuri – 22. marraskuuta 1973 Helsinki) oli suomalainen matemaatikko. Hän oli Turun yliopiston dosentti 1923–1928, Helsingin kauppakorkeakoulun talousmatematiikan professori 1928–1958 ja Helsingin yliopiston geometrian dosentti 1932–1955. Hän julkaisi tutkimuksia geometriasta ja kauppamatematiikasta.

## Lähteet
How I Won the War

**How I Won the War** on Kari Peitsamon albumi vuodelta 1994.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
* Kari Peitsamo diskografia 

### Viitteet
Lähetyssaarnaaja (elokuva)

**Lähetyssaarnaaja** () on Richard Loncrainen ohjaama brittiläinen komediaelokuva vuodelta 1982. *Lähetyssaarnaajan* tuotti ja käsikirjoitti Michael Palin, joka myös näyttelee pääosaa. Muissa pääosissa ovat Maggie Smith, Trevor Howard ja Denholm Elliott.

## Juoni

Pastori Charles Fortescue (Michael Palin) palaa Lontooseen kymmenen Afrikassa vietetyn saarnavuoden jälkeen. Piispalla (Denholm Elliott) on hänelle uusi tehtävä; käännyttää Lontoon ilotyttöjä hyveen tielle. Pastori yrittää kieltäytyä tarjouksesta sen vaarat aavistaen, mutta kun hänen oma morsiamensakin pitää sitä vain lähetystyönä muiden joukossa, ovat tekosyyt vähissä.

## Näyttelijät

## Tuotanto
*Lähetyssaarnaaja* kuvattiin Englannin Hampshiren Highcleressä, Lontoossa, Wiltshiressä, Surreyn Sheppertonin studioilla, Skotlannissa ja Keniassa.

## Julkaisu ja vastaanotto
*Lähetyssaarnaaja* sai ensi-iltansa Yhdysvalloissa 2. marraskuuta vuonna 1982. Avausviikonloppunaan elokuva tuotti 1 864 852 dollaria. *Lähetyssaarnaaja* tuotti kokonaisuudessaan 7 241 180 dollaria.

*Lähetyssaarnaaja* pääsi teatterilevitykseen Australiassa 21. tammikuuta 1983, Irlannissa 22. heinäkuuta 1983, Ruotsissa 11. marraskuuta 1983, Suomessa 21. syyskuuta 1984 ja Länsi-Saksassa 15. maaliskuuta 1985. Columbia Pictures toimi elokuvan levittjänä Yhdysvalloissa ja HandMade Films Isossa-Britanniassa.

## DVD-julkaisut
Metro-Goldwyn-Mayer julkaisi *Lähetyssaarnaajan* DVD:lle 1. huhtikuuta vuonna 2003 ja Image Entertainment julkaisi elokuvan DVD:lle 17. toukokuuta vuonna 2011.

## Lähteet

## Aiheesta muualla
* 
* 
*
Paraseenit

**Paraseenit** (Parazenidae) on pietarinkaloihin kuuluva heimo. Heimon lajeja tavataan Atlantista, Intian valtamerestä ja Tyynestämerestä.

## Lajit ja anatomia
Paraseenien heimoon kuuluu 3 sukua ja 4 lajia. Lajit ovat paraseeni (*Parazen pacificus*), rusopietarinkala (*Cyttopsis rosea*), *C. cypho* ja *Stethopristes eos*. Aikaisemmin paraseeneihin luettiin kuuluvaksi ainoastaan paraseeni ja *Cyttopsis*- ja *Stethopristes*- sukujen lajit luettiin pietarinkalojen heimoon (*Zeidae*). Paraseenilajit ovat korkearuumiisia ja litteitä kaloja, jotka saavuttavat suurimmillaan noin 30 cm:n pituuden. Tyypillisiä piirteitä ovat kaksi selkäevää, 2 kylkiviivaa, jotka yhtyvät toisen selkäevän jälkeen, suuret silmät, hieman alaleukaa pidempi yläleuka ja haarautunut pyrstöevä. Väritykseltään paraseenilajit ovat punertavia tai hopeanharmaita.

## Lähteet
Peace, Love & Understanding – the Xmas Album

**Peace, Love & Understanding – the Xmas Album** on Kari Peitsamon joulualbumi vuodelta 1997. Albumilla Peitsamo käyttää poikkeuksellisesti sekvensseriä ja rumpukonetta. Muita muusikoita ei Peitsamon lisäksi albumilla esiinny.

## Kappaleet
# 		
# 	
# 		
# 
# 	
# 		
# 
# 
# 	
# 
# 
# 

## Lähteet
* Albumi Discogs.com-sivustolla
* Albumi Finnmusic.net-sivustolla
Thuninjärvi

**Thuninjärvi** () on Keski-Sveitsissä, Bernin kantonissa sijaitseva järvi. Aare laskee järven kautta. 

Suurimmat kaupungit järven rannalla ovat Thun, Spiez ja Interlaken. BLS-liikenneyhtiöllä on järvellä on reittiliikennettä.

## Lähteet
*
Nick Cassidy

**Nicholas ”Nick” Cassidy** (s. 19. elokuuta, 1994 Auckland) on uusiseelantilainen moottoriurheilija. Kaudella 2023 hän kilpailee Formula E -sarjassa.

## Ura
Cassidy aloitti karting-uransa kuusivuotiaana. Vuonna 2008 Cassidy voitti Formula First -talvisarjan mestaruuden ja sijoittui kaudella 2008–09 Uuden-Seelannin Formula First -sarjassa toiseksi. Kaudella 2009–10 Cassidy sijoittui Uuden-Seelannin Formula Ford -sarjassa toiseksi voittaen kahdeksan kilpailua kauden aikana. Vuonna 2010 hän ajoi kolme kilpailua Australian Formula Ford -sarjassa sijoittuen kerran palkintokorokkeelle. Vuonna 2011 Cassidy kilpaili Toyota Racing Series -sarjassa sijoittuen loppupisteissä toiseksi häviten sarjan mestaruuden maan miehelle Mitch Evansille. Samana vuonna hän ajoi yksittäisiä kilpailuja. Formula Abarth-, ADAC Formel Masters- ja V8 Supercars -sarjoissa. 

Vuonna 2012 Cassidy jatkoi Toyota Racing Series -sarjassa voittaen sarjan mestaruuden. Samana vuonna hän voitti Uuden Seelannin Grand Prix kilpailun. Vuonna 2013 Cassidy voitti jälleen Toyota Racing -sarjan mestaruuden. Samana vuonna hän ajoi yksittäisiä kilpailuja Eurocup Formula Renault- ja Euroopan Formula 3 -sarjoissa. Vuonna 2014 Cassidy kilpaili täyden kauden FR Eurocup -sarjassa suomalaisen Koiranen GP:n tallin kuljettajana. Hän saavutti 20 pistettä kauden aikana sijoittuen sarjan 18:nneksi. Vuoden lopussa Cassidy kilpaili arvostetussa Macaon Grand Prix’ssa sijoittuen kilpailussa kolmanneksi. 

Vuonna 2015 Cassidy siirtyi Japanin Formula 3 -sarjaan ja voitti sarjan mestaruuden. Samana vuonna hän ajoi kuusi kilpailua Euroopan F3 -sarjassa saavuttaen kaksi palkintosijaa.

Vuonna 2017 Cassidy voitti Super GT -sarjan mestaruuden GT500-luokassa. Cassidy voitti Super Formula -sarjan mestaruuden vuonna 2019.

## Lähteet

## Aiheesta muualla
* Driverdb-sivustolla
Wirimai Juwawo

**Wirimai Juwawo** (s. 7. marraskuuta 1980 Rusape, Manicaland) on zimbabwelainen kestävyysjuoksija. Hän kilpaili vuoden 2012 kesäolympialaisissa Lontoossa ja jäi miesten maratonissa 15. sijalle. Juwawon ennätysaika maratonissa on 2.12.38 (Danzhou, 2010) ja puolimaratonissa 1.01.38 (Port Elizabeth, 2009).

## Lähteet
Huippuvuorten lentoasema

**Huippuvuorten lentoasema** () on Avinorin omistama ja hallinnoima lentoasema Huippuvuorten Longyearbyenissä Norjassa.

Lentoasemalta kulkee säännöllistä liikennettä: sieltä on päivittäisiä SASin lentoja Osloon ja Tromssaan sekä kaivoslentoja Ny-Ålesundiin ja Sveaan. Vuonna 2008 oli lentoaseman matkustajamäärä 138&nbsp;934 matkustajaa, 7,4&nbsp;% enemmän kuin edellisenä vuonna.

## Historia

Kiitotien rakentaminen alkoi vuonna 1973, ja ensimmäinen lentokone, Braathens SAFE:n Fokker F-28, laskeutui lentoasemalle 14. syyskuuta 1974. Huippuvuorten lentoasema avattiin virallisesti 2. syyskuuta 1975. Syksyllä 2005 Avinor päätti, että lentoasemalle rakennetaan uusi terminaali. Terminaali avattiin 10. joulukuuta 2007. 
Norja kielsi suomalaisyhtiö Finnairin lentämisen Huippuvuorille vuonna 2016. Syyksi sanottiin Suomen ja Norjan vuonna 1978 solmima sopimus, joka estää lennot Huippuvuorille.

## Lentoyhtiöt ja kohteet

### Säännölliset

### Kausittaiset

### Rahti

## Lähteet

## Aiheesta muualla

*Avinor – Svalbard lufthavn, Longyear
Şevki Koru

**Şevki Koru** (1. huhtikuuta 1913 – 27. syyskuuta 2003) oli turkkilainen kestävyysjuoksija. Hän kilpaili vuoden 1948 kesäolympialaisissa Lontoossa ja jäi miesten maratonissa 20. sijalle ajalla 2:51:07.0. Hänen henkilökohtainen ennätysaikansa maratonissa on 2:37:50 (1947).

## Lähteet
Pahat pojat ovat jälleen täällä

**Pahat pojat ovat jälleen täällä** on Kari Peitsamo Road Hogsin neljäs albumi, joka julkaistiin 22. maaliskuuta 2013. Albumi sisältää 16 uutta kappaletta, sekä uuden version aiemmin ''No Mercy'' -albumilla akustisena julkaistusta kappaleesta "Peer Günt ei saa lopettaa".

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
#  (feat. Esa Palosaari)
# 

Kaikki sävellykset, sanoitukset ja sovitukset Kari Peitsamo, paitsi kappaleet 5 ja 6 sävellykset Esa Palosaari

## Kokoonpano
* Kari Peitsamo – kitara, laulu
* Sidi Selin – basso
* Harri Mäkinen – rummut

+

* Esa Palosaari – laulu (kappale 16)

## Arvostelut
* Nuorgam: 70/100

## Lähteet
* Kari Peitsamo Road Hogs: Pahat pojat ovat jälleen täällä 

### Viitteet
John Systad

**John Systad** (14. syyskuuta 1912 Bergen – 16. syyskuuta 1998 Göteborg) oli norjalainen kestävyysjuoksija.

Vuoden 1948 kesäolympialaisissa Lontoossa Systad sijoittui miesten maratonissa kahdeksanneksi ajalla 2.38.41,0. Hän kilpaili myös kesäolympialaisissa 1952 Helsingissä ja jäi maratonissa 34. sijalle ajalla 2.41.29,8. Systadin henkilökohtainen ennätys maratonissa on hänen vuonna 1956 saavuttamansa aika 2.32.16.

## Lähteet
Krasimir Anev

**Krasimir Anev** (s. 16. kesäkuuta 1987, Samokov) on bulgarialainen ampumahiihtäjä.

Anev sijoittui Nové Měston MM-kilpailuissa 2013 sprintissä 11:nneksi. Oslon MM-kilpailuissa 2016 hän oli normaalimatkalla kahdestoista. Hochfilzenin MM-kilpailuissa 2017 hän sijoittui sprintissä kuudenneksi, takaa-ajossa seitsemänneksi ja yhteislähdössä 12:nneksi. Anterselvan MM-kilpailuissa 2020 hän sijoittui takaa-ajossa 13:nneksi.

Maailmancupissa Anev sijoittui kymmenen parhaan joukkoon ensimmäisen kerran oltuaan kahdeksas normaalimatkalla kauden 2012–2013 avauskilpailussa, joka pidettiin Östersundin kaupungissa Ruotsissa. Parhaimmillaan hän on ollut neljäs Oberhofin yhteislähtökilpailussa kaudella 2014–2015. Maailmancupin ja maailmanmestaruuskilpailujen lisäksi hän on edustanut Bulgariaa olympialaisissa 2010 Vancouverissa, 2014 Sotšissa ja 2018 Pyeongchangissa.

EM-kilpailujen nuorten sarjassa Anev sai kultaa normaalimatkalla ja hopeaa takaa-ajossa Banskossa 2007 sekä hopeaa normaalimatkalla ja pronssia takaa-ajossa Nové Městossa 2008. Aikuisten sarjassa hän sai hopeaa takaa-ajossa ja pronssia normaalimatkalla Ridnaunissa 2011, pronssia normaalimatkalla Banskossa 2013, hopeaa takaa-ajossa Otepäässä 2015, hopeaa normaalimatkalla ja pronssia sprintissä Duszniki-Zdrój'ssa 2017, hopeaa takaa-ajossa ja pronssia sprintissä Ridnaunissa 2018 sekä kultaa normaalimatkalla Minskissä 2019. Rulla-ampumahiihdon MM-kilpailuissa hän voitti nuorten maailmanmestaruuden sprintissä ja takaa-ajossa Otepäässä 2007 sekä sai takaa-ajossa pronssia Haute Mauriennessa 2008. Miesten sarjassa hän saavutti takaa-ajossa pronssia Nové Městossa 2011, Tjumenissa 2014 ja Tšaikovskissa 2017.

## Lähteet
*
Magdalon Monsen

**Johannes Magdalon Monsen** (19. huhtikuuta 1910 Bergen – 4. syyskuuta 1953 Bergen) oli norjalainen jalkapalloilija. Hän kilpaili vuoden 1936 kesäolympialaisissa Berliinissä, jossa hän kuului pronssia saaneeseen Norjan miesten joukkueeseen.

## Lähteet
Roberto Mandje

**Roberto Caraciolo Mandje** (s. 7. maaliskuuta 1982) on päiväntasaajanguinealainen keskipitkän matkan juoksija. Hän kilpaili vuoden 2004 kesäolympialaisissa miesten 1&nbsp;500 metrin juoksussa. Hän kuitenkin putosi ensimmäisellä kierroksella jäätyään eränsä kahdenneksitoista ajalla 4.03,37. Hänen henkilökohtainen ennätyksensä 1&nbsp;500 metrissä on 4.00,33 (Ninove, 2007).

## Lähteet

## Aiheesta muualla
* Roberto Mandjen kotisivut
Kari Peitsamo 1977–1981

**Kari Peitsamo 1977–1981** on Kari Peitsamon kokoelmalevy vuodelta 1981.

## Kappaleet

** A-puoli **

# Kauneuden puu 	- 1:44
# Ensimmäinen tuska 	- 2:27
# Aurinko 	- 2:22
# Kivi metsässä 	- 3:01
# Camera Obscura 	- 2:33
# Taidemuseossa 	- 1:09
# Setä Ben ja hänen lentävät syntetisaattorinsa: minut lukittiin vahingossa galleriaan 	- 1:30
# Termiittiblues 	- 1:48
# Mimmit pihtaa 	- 1:13
# Jouduin eksyksiin 	- 2:22

** B-puoli **
	
# Valokuvaaminen on helppoa 	- 2:06
# Kuolleiden kaupunki 	- 1:52
# Kirjoitan modernia runoa 	- 0:42
# Voima - 8:08
# Vedestä nousee kasvi 	- 1:38
# Missä puisto loppuu 	- 1:09
# Kesäpäivä Kangasalla 	- 3:30
# Hae lakkaa satamasta 	- 1:47

## Lähteet
* Kari Peitsamo  ‎–  1977-1981
Winand Osiński

**Winand Osiński** (22. elokuuta 1913 Gladbeck – 11. huhtikuuta 2006) oli puolalainen kestävyysjuoksija. Hän kilpaili vuoden 1952 kesäolympialaisissa Helsingissä ja jäi miesten maratonjuoksussa 47. sijalle ajalla 2.54.38,2. Osińskin henkilökohtainen ennätys siinä oli 2.43.06 (1951).

## Lähteet
Yleisluistelun Suomen-mestaruuskilpailut 1905

Suomen luistelumestaruudesta kilpailtiin Helsingissä 28.-29. tammikuuta 1905. Vain miehet kilpailivat. Mestaruuteen vaadittiin kaksi matkavoittoa kolmesta mahdollisesta. Johan Wikander onnistui tässä ja pudotti kuusi vuotta mestaruutta pitäneen Wathénin mestaruuspallilta. Ensimmäisenä päivänä luisteltiin 1 500 metrin matka ja seuraavana päivänä ensiksi 500 ja sitten 5 000 metriä.

## Miesten yleiskilpailu
Parhaat tulokset.







## Lähteet
* 31.01.1905 Aamulehti no 25
Blitzkrieg Boogie – Highway 61 Revisited

**Blitzkrieg Boogie – Highway 61 Revisited** on Retkibanaanin vuonna 2000 julkaistu albumi, jolla vierailee Kari Peitsamo.
Kaikki albumin kappaleet ovat Peitsamon säveltämiä ja sanoittamia, lukuun ottamatta *Jaana S.* -kappaletta. *Jaana S.* on käännöskappale, johon Peitsamo on tehnyt suomenkielisen tekstin. Alkuperäinen kappale on Larry Williamsin *Bony Moronie*. Kaikki sovitukset ovat Retkibanaanin. Ainoastaan "Ämy 25 v." on aiemmin levyttämätön kappale.

Vuonna 2014 julkaistussa haastattelussa Peitsamo kommentoi levyä seuraavasti: 

## Kappaleet
# Ämy 25 v.
# Tahdon olla hippi
# On pakko vatkaa
# Parempi kuin Batman
# Jane
# Flipperirock
# Sopii meille (jos se on rokkia)
# Lato
# Kuu
# Pieni iloinen koira
# Älä koskaan laula kantria
# Perseitä, perseitä, perseitä
# Hesan telkkariin
# Ruskeat mokkakengät
# Rock'n'roll ei kuole koskaan
# Jaana S.
# Tiukasti takana

## Lähteet
* ''Blitzkrieg Boogie – Highway 61 Revisited discogs.com -sivustolla
Brandskogin vene

**Brandskogin vene** on yksi Ruotsin suurimmista ja merkittävimmistä kalliopiirroshahmoista. Se on raaputettu idän puoleiselle sivulle kalliota paikalla, joka sijaitsee noin kilometrin päässä koilliseen Boglösan kirkosta Enköpingin lounaispuolella Uplannin maakunnassa.

Veneenhahmo on 4,2 metriä pitkä. Siinä on kuusi mieshahmoa melomassa. Tämä osoittaa selkeästi veneenmuotoisten kalliokuvien esittävän vesikulkuneuvoa eikä esimerkiksi rekeä. Veneen päädyt on koristeltu eläinhahmoilla ja perä makaa suuren ihmishahmon päällä.

Vene on piirrospinnalla, jossa on muita pienempiä hahmoja ja se sijaitsee seudulla, joka on eräs Ruotsin rikkaimmista kalliopiirrosalueista.

Brandskogin veneen löysi 1925 paikkakunnalla asuva kalliopiirrostutkija Einar Kjellén.


File:Brandskogsskeppet (Raä-nr Boglösa 109-1) 0751.jpg|Yksityiskohta keulasta.
File:Brandskogsskeppet (Raä-nr Boglösa 109-1) 0753.jpg|Yksityiskohta melojasta.
File:Brandskogsskeppet (Raä-nr Boglösa 109-1) 0757.jpg|Yksityiskohta perästä.
File:Brandskogsskeppet (Raä-nr Boglösa 109-1) 0756.jpg|Yksityiskohta venettä kannattelevasta miehestä.


## Katso myös
* Norlannin kalliopiirrokset
* Hjortspring-vene

## Aiheesta muualla
* 
*Brandskogsskeppet 
*

### Kirjallisuutta
* E. Kjellén-Å. Hyenstrand; *"Hällristningar och bronsålderssamhälle i sydvästra Uppland"* i Upplands fornminnesförenings tidskrift 1977.
Alyssa Reid

**Alyssa Reid** (s. 15. maaliskuuta 1993 Edmonton, Alberta) on kanadalainen pop-laulaja-lauluntekijä. Syksyllä 2009 Reid julkaisi YouTube-videonjakopalvelussa oman versionsa Justin Bieberin kappaleesta ”One Less Lonely Girl”, nimellä ”One More Lonely Boy”. Kun videota oli katsottu 200&nbsp;000 kertaa, Wax Records teki levytyssoppimuksen hänen kanssaan. Hänen ensimmäinen studioalbuminsa on nimeltään *The Game*, jonka ensimmäisenä singlenä julkaistiin kappale ”Alone Again”, joka on versioitu Heart-yhtyeen kappaleesta ”Alone”. Britannian singlelistalla kappale sijoittui parhaimmillaan toiselle sijalle. Kanadassa singleä on myyty kultalevyyn oikeuttava määrä.

## Diskografia
### Albumit
* *The Game* (2011)
* *Time Bomb* (2014)
* *Phoenix* (2015)
* *ASHS* (2021)

### Singlet
* ”If You Are” (2010)
* ”Alone Again” (2011)
* ”The Game” (2011)
* ”Talk Me Down” (2012)
* ”Running Guns” (2013)
* ”Satisfaction Guaranteed” (2013)
* ”Hurricane” (2014)
* ”Dangerous” (feat. The Heist) (2015)
* ”Tomorrow” (2015)
* ”Rollercoaster” (2016)
* ”Badlands” (feat. Likewise) (2016)
* ”High” (2017)
* ”Without You” (2018)
* ”Roses” (2022)

## Lähteet

## Aiheesta muualla
*Alyssa Reidin kotisivut
Sinipäämomotit

**Sinipäämomotit** (*Momotus*) on momottien heimoon kuuluva säihkylintusuku. Sinipäämomotteja on BirdLife Suomen luokittelussa 6 lajia.

## Sinipäämomotteihin kuuluvia lajeja
* Kastanjamomotti (*Momotus mexicanus*)
* Puhkumomotti (*Momotus subrufescens*)
* Sinikruunumomotti (*Momotus coeruliceps*)
* Siniotsamomotti (*Momotus momota*)
* Trinidadinmomotti (*Momotus bahamensis*)
* Ylänkömomotti (*Momotus aequatorialis*)

## Lähteet

## Aiheesta muualla
*ITIS: Momotus
Are You Experienced? The Voodoo Collection

**Are You Experienced? The Voodoo Collection** on Kari Peitsamon Skootterin kokoelma-albumi vuodelta 1991.

## Kappaleet

**A-puoli**

# Kun tukka lähtee	2:56
# Oliivinvihreä Dodge Dart vm. -75	3:36
# Tapahtuu alla rock'n'roll kuun	3:38
# Ravistele sitä kunnolla	3:08
# Voiko voodoolla tappaa	3:38
# Voodoovisio	3:32

**B-puoli**
# Mississippi voodoo mies	6:15
# Tillikan villikissa	3:02
# Kuka puijaa ketä	5:29
# Kari muuttaa puuhun	2:47
# Apulaissheriffiä ei pompoteta	3:25

## Lähteet
* Finnmusic
Ross Rutledge

**Michael Ross** ("Roscoe") **Rutledge** (7. heinäkuuta 1962 Vancouver, Brittiläinen Kolumbia – 23. huhtikuuta 2004 Langley, Brittiläinen Kolumbia) oli kanadalainen maahockeypelaaja. Hän jäi Kanadaa edustaneen miesten joukkueen jäsenenä 10. sijalle kesäolympialaisissa 1984 Los Angelesissa ja 11. sijalle kesäolympialaisissa 1988 Soulissa.

Pan-Amerikan kisoissa Rutledge oli mukana voittamassa kultaa 1983 sekä 1987 ja lisäksi saamassa hopeaa 1991. Hän oli pelipaikaltaan keskushyökkääjä ja toimi maajoukkueen kapteenina 1987–1991.

Rutledge toimi myös valmentajana. Hänellä oli vaimo ja kaksi poikaa. Hän kuoli 41-vuotiaana syöpään, ja vuonna 2011 West Vancouverissa avattiin hänen kunniakseen nimetty Rutledge Field.

## Lähteet
Possukoppa

**Possukoppa** (, alkuaan pohjoissaamen *Bossugohppi*, sananmukaisesti 'Hetulavalaslahti') on vanha saamelaisten, kveenien ja norjalaisten markkinapaikka ja yksi Alattion kaupungin nykyisistä kolmesta keskustasta.
Robert Freeman

**Robert Freeman** (5. joulukuuta 1936 – 7. marraskuuta 2019) oli brittiläinen valokuvaaja ja suunnittelija, joka tunnetaan parhaiten lukuisten The Beatles -yhtyeen kansien kuvaajana. Freeman oli yhtyeen eniten käyttämä valokuvaaja vuosina 1963–1966. Ennen työskentelyään Beatlesin kanssa hän oli luonut mainetta *[[The Sunday Times]]* -sanomalehden kuvaajana. 

Freeman päätyi Beatlesin kuvaajaksi yhtyeen managerin Brian Epsteinin nähtyä tämän ottamat mustavalkokuvat jazzmuusikko John Coltranesta.

## Lähteet
Radebeul

**Radebeul** on Saksan kaupunki Saksin osavaltion Meißenin piirikunnassa. Se sijaitsee Saksin keskiosassa Elbejoen varrella aivan Dresdenin luoteispuolella. Radebeulissa on arviolta 34&nbsp;055 asukasta (vuonna 2015) ja sen pinta-ala on 26,14 neliökilometriä.

## Lähteet

## Aiheesta muualla
Poko klassikot (Kari Peitsamo Revival)

**Poko klassikot** on Kari Peitsamo Revival -yhtyeen kokoelma-mini-LP vuodelta 1987. Levy julkaistiin osana Poko Rekordsin *[[Poko klassikot]]* -sarjaa. Se sisältää kaikkien Revivalin singlejen A-puolet. Kuten muutkin yhtyeen kappaleet, ovat albumilla olevat kappaleet käännöskappaleita. B-puolen aloittava *Rock and roll* on alkuperältään Led Zeppelinin kappale. Loput kappaleet ovat John Fogertyn sävellyksiä Creedence Clearwater Revivalille lukuun ottamatta *Rokaten ympäri maailman* -kappaletta, joka on Fogertyn soolotuotannosta. Kaikki sanoitukset ovat Kari Peitsamon. 

## Kappaleet
;A-puoli
# 
# 
# 
 
;B-puoli
# 
# 

## Lähteet

* Finnmusic
Punamomotit

**Punamomotit** (*Baryphthengus*) on momottien heimoon kuuluva säihkylintusuku. Punamomotteja on BirdLife Suomen luokittelussa kaksi lajia.

## Punamomotteihin kuuluvia lajeja
* Amazonianmomotti (*Baryphthengus martii*)
* Punamomotti (*Baryphthengus ruficapillus*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Baryphthengus
Saint-Siméon

**Saint-Siméon** () on usean paikkakunnan nimi:

;Kanadassa:
*Saint-Siméon, Quebecissä
*Saint-Siméon, Quebecissä

;Ranskassa:
*Saint-Siméon, Euren departementissa
*Saint-Siméon, Ornen departementissa
*Saint-Siméon, Seine-et-Marnen departementissa
*Saint-Siméon-de-Bressieux, Iseren departementissa
Mellah

**Mellah** () on juutalaisten asuttama kortteli (tai ghetto) marokkolaisessa kaupungissa. Tavallisesti *mellah* oli muurein ympäröity, ja sinne johtava portti oli linnoitettu. *Mellahit* sijaitsivat yleensä kaupunkien kulmassa, ja niihin oli omat portit. *Mellahien* portit suljettiin yöksi. Näin juutalaiset ja muslimit pysyivät erillään toisistaan, ja juutalaiset saivat suojaa muslimien heihin kohdistamalta väkivallalta. Juutalaisilla ei ollut samoja vapauksia kuin muslimeilla ja esimerkiksi Fèsissä ja ympäristössä juutalaiset eivät saaneet ratsastaa *mellahin* ulkopuolella. Myös Marokon sisällä matkustamiseen tarvittiin lupa. Sana *mellah* tulee arabian kielen suolaa tarkoittavasta sanasta ملح. Yhden selityksen mukaan nimi pohjautuu siihen, että Fèsin kaupungin juutalaiset olisivat suolanneet sotilaiden muistoina tuomia vihollisten päitä.

## Historia

Ensimmäiselle vuosisadalle tultaessa juutalaisten berberien yhteisöt olivat jo vakiintuneet. Juutalaisia toimi muun muassa maanviljelijöinä, lasinpuhaltajina, värjääjinä, metallityöläisinä ja kirjansitojina. Merenidien hallitsijasuku perusti vuonna 1438 ensimmäisen virallisen *mellahin* Fèsiin, jossa juutalaiset suljettiin kaupankäynnin ulkopuolelle. Muslimirikolliset surmasivat vuonna 1465 suurimman osan Fèsin juutalaisväestöstä.

Saadien hallitsijasuvun tultua valtaan 1500-luvun alussa, juutalaiset saivat huomattavan aseman tärkeiden marokkolaistuotteiden, sokerin ja suolan, kaupankäynnissä. Saadien kaudella Euroopan juutalaisyhteisöjä esimerkiksi pakkokäännytettiin ja teloitettiin. Saadit sen sijaan olivat verrattain suvaitsevaisia ja antoivat juutalaisille jonkinlaista suojelua. Juutalaiset ”maksoivat” saamastaan suojelusta maksamalla veroja käymästään kaupasta. Useita Marokon juutalaisia nousi hallitsijasuvun kuninkaallisiksi neuvonantajiksi. Heidän merkityksestään kertoo esimerkiksi se, että Marrakechissa sijaitsevassa Saadidynastian hautamausoleumissa uskotut juutalaisneuvonantajat on haudattu lähemmäs sulttaaneja kuin kuninkaalliset vaimot. Marrakechin *mellah* perustettiin 1500-luvun puolivälissä kuninkaanlinnan viereen, ja se täyttyi hetkellisesti Euroopasta saapuneista juutalaisista. Samoin kävi Fèsin *mellahissa*. Meknesin *mellah* perustettiin vuonna 1682. Varhain 1800-luvulla juutalaiset pakotettiin asumaan *mellahissa*, mikä johti monien uusien perustamiseen. Tunnettuja *mellahia* sijaitsee edellä mainittujen lisäksi myös Demnatessa, Essaouirassa, Rabatissa, Safissa, Tamnougaltissa ja Zagorassa. Kaupankäynnin lisäksi *mellahien* asukkaat olivat tunnettuja taidokkaista käsitöistään. Marokon juutalaiset alkoivat muuttaa suurin joukoin 1900-luvun puolivälissä Israeliin, minkä vuoksi *mellahit* hylättiin ja niistä muodostui muslimien asuinalueita.

## Lähteet
Klinckowström

**Klinckowström** (myös **Klinkowström**) on sammunut ruotsalainen vapaaherrallinen aatelissuku, joka on kuulunut myös Suomen aateliin.

Suvun juuret ovat Stralsundissa Saksassa ja sen arvellaan saaneen nimensä Prenzlaun lähellä sijaitsevasta Klinkowin kylästä. Varhaisin nimeltä tunnettu suvun edustaja on 1400-luvun lopulla elänyt stralsundilainen raatimies Heinrich Klinkow. Hänen pojanpoikansa oli Stralsundin pormestari Joachim Klinkow (1518–1601). Suvun jäsenistä ensimmäisenä aateloitiin asessori Friedrich Klinckow vuonna 1682 nimellä *Klinckow von Friedenschildt*, mutta hänen sukuhaaransa ei tiettävästi jatkunut hänen poikiaan pitemmälle. Myöhempi aatelissuku polveutui hänen serkunpojastaan, Ruotsin palveluksessa olleesta Pommerin lääninrahastonhoitaja Martin Klinkowista (1650–1717), joka aateloittiin vuonna 1684 nimellä *Clinkouenström* (*Klinckowström*). Hänen sukunsa introdusoitiin Ruotsin ritarihuoneelle vuonna 1719 aatelisena sukuna nro 1415. Martin Klinckowströmin kaksi poikaa, Ruotsiin suuren Pohjan sodan jälkeen asettunut ylipostitirehtööri Leonhard Klinckowström ja Pommeriin jäänyt kansleri Gustaf Thure Klinckowström korotettiin vuonna 1759 vapaaherroiksi. Heidän sukuhaaransa esiteltiin vuonna 1776 vapaaherrallisena sukuna nro 262. Suvun pelkästään aatelinen haara sammui jo vuonna 1768.

Gustaf Thure Klinckowströmin pojanpoika Otto Wilhelm Klinckowström muutti vuonna 1816 asumaan Suomen suuriruhtinaskuntaan. Klinckowströmin suku merkittiin Suomen ritarihuoneelle sen järjestäytyessä vuonna 1818 vapaaherrallisena sukuna nro 17. Suomalainen sukuhaara sammui mieslinjalta vuonna 1883 ja kokonaan vuonna 1925. Vapaaherrallinen suku sammui myös Ruotsissa mieslinjalta taidemaalari Harald Klinckowströmin kuollessa vuonna 1973 ja kokonaan vuonna 2000.

## Tunnettuja jäseniä
*Karl Bernhard Klinckowström (1682–1704) 
*Leonhard Klinckowström (1685–1759), Ruotsin ylipostitirehtööri
*Ture Gustaf Klinckowström (1693–1765)
*Thure Leonard Klinckowström (1735–1821) 
*Axel Leonhard Klinckowström (1775–1837) 
*Otto Wilhelm Klinckowström (1778–1850), ruotsalaissyntyinen Suomessa vaikuttanut hovi- ja virkamies
*Artur Vilhelm Klinckowström (1807–1860), suomalainen kenraalimajuri, Otto Wilhelm Klinckowströmin poika
*Rudolf Klinckowström (1816–1902), ruotsalainen poliitikko, upseeri ja kirjailija
*Marie Klinckowström (1832–1907) 
*Artur Emil Vilhelm Klinckowström (1835–1883), suomalainen maanviljelijä ja valtiopäivämies, Artur Vilhelm Klinckowströmin poika
*Axel Klinckowström (1867–1936) 
*Linde Klinckowström–von Rosen (1902–2000)

## Lähteet
Dieter Wiedenmann

**Dieter Benedikt Wiedenmann** (23. huhtikuuta 1957 Ulm, Baden-Württemberg – 11. marraskuuta 1994) oli saksalainen soutaja. Hän kilpaili vuoden 1984 kesäolympialaisissa Los Angelesissa ja oli mukana voittamassa kultaa pariaironelikossa.

## Lähteet
Raimund Hörmann

**Raimund Hörmann** (s. 27. toukokuuta 1957 Ulm, Baden-Württemberg) on saksalainen entinen soutaja. Hän kilpaili vuoden 1984 kesäolympialaisissa Los Angelesissa ja oli siellä mukana voittamassa kultaa pariaironelikossa.

## Lähteet
Memories (Kari Peitsamon Skootterin albumi)

**Memories** on Kari Peitsamon Skootterin kokoelma-albumi vuodelta 1992.

## Kappaleet

**A-puoli**

# Enkeli nahkahousuissa	- 3:11
# Takaisin Ivaloon	- 2:59
# Let's boogie	- 3:04
# Miksei koskaan sada vettä	- 3:02
# On pakko vatkaa	- 2:44
# Yksi kunnon piisi	- 3:09

**B-puoli**

# Elämäni tarina	- 3:14
# Näinkö se käy	- 2:43
# Ota iisisti	- 2:05
# Rock'n'roll is here to stay	- 2:54
# Puoliksi palanut pikkusikari	- 2:45
# Ihmeparantajan viides talvi	- 4:22

## Lähteet
* Finnmusic
Electron

**Electron** tai **elektron** voi tarkoittaa:
*leveänokkamomotit (*Electron*), lintusuku
*Electron, kantoraketti
*Visa Electron, maksukortti
*Electron, Githubin kehittämä ohjelmistokehys
*elektron, ilmailussa käytetty kevytmetalliseos
Jytäorkesteri tulee taas

**Jytäorkesteri tulee taas** on Kari Peitsamo Revivalin kokoelma-albumi vuodelta 1993. Albumin kaikki kappaleet ovat käännöskappaleita lähinnä Creedence Clearwater Revivalin ja Status Quon esittämistä kappaleista.

## Kappaleet

# Jytäorkesteri tulee taas	- 1:53
# Takaisin Nokialle	- 2:27
# Onnenpoika	- 2:10
# Rokaten ympäri maailman	- 3:12
# Sekamelska	- 2:24
# Rokkiletti	- 3:39
# Rock and roll	- 3:04
# Tähtirumpali	- 2:49
# Musta pörssi	- 2:32
# Jos vain valon nähdä saan	- 2:47
# Caroline	- 3:44
# Synnyin rokkaamaan	- 3:31
# A-duurista	- 4:42
# Katupoikien laulu	- 2:10
# Paha kuu nousee	- 1:53
# Unelma	- 2:41
# Kapakkaenkeli	- 3:23
# Valtatie	- 3:22

## Lähteet
Finnmusic
Takaisin Itä-Saksaan (EP)

__NOTOC__
**Takaisin Itä-Saksaan** on Kari Peitsamon EP, joka julkaistiin toukokuussa 2009.

EP sisältää neljä kappaletta, joista A-puolen kappaleet on aiemmin julkaistu Takaisin Itä-Saksaan -albumilla ja B-puolen kappaleet The Second Coming of Mr. Jesus H. Christ -albumilla.

Levyn painos oli rajoitettu 250 kappaleeseen.

## Kappaleet
**A-puoli**
# Takaisin Itä-Saksaan
# Nostakaamme punalippu salkoon

**B-puoli**
# Ballad of Brigitte Mohnhaupt (24 years in prison)
# Back in the DDR

## Arvostelut
* Soundi: 

## Lähteet
* Rocket records-shop 
* Finnmusic

### Viitteet
Hoods

**Hoods** on vuonna 1998 ensi-iltansa saanut Mark Malonen ohjaama ja käsikirjoittama yhdysvaltalainen rikoskomediaelokuva, jonka pääosissa ovat Joe Mantegna, Kevin Pollak, Joe Pantoliano ja Jennifer Tilly.

*Hoods* kuvattiin New Yorkissa. Elokuva sai ensi-iltansa Ranskassa 5. elokuuta vuonna 1998. Elokuva julkaistiin DVD:lle 7. joulukuuta vuonna 1999.

## Näyttelijät

## Lähteet

## Aiheesta muualla
* 
*
Leveänokkamomotit

**Leveänokkamomotit** (*Electron*) on momottien heimoon kuuluva säihkylintusuku. Leveänokkamomotteja on BirdLife Suomen luokittelussa kaksi lajia.

## Leveänokkamomotteihin kuuluvia lajeja
* Kanamomotti (*Electron carinatum*)
* Leveänokkamomotti (*Electron platyrhynchum*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Electron
Ihala (Lumivaara)

**Ihala** () on taajama Karjalan tasavallan Lahdenpohjan piirin Miinalan kunnassa Venäjällä. Se sijaitsee Iijoen itäpuolella 9,5 kilometriä Lahdenpohjasta länteen. Taajamassa on 800 asukasta (vuonna 2012).

Ennen talvi- ja jatkosotaa Ihala oli osa Suomen Neuvostoliitolle luovuttamaa Lumivaaran kuntaa.

Taajaman ohittaa Pietarin ja Sortavalan välinen maantie. Sen kautta kulkee Kaarlahdesta Sortavalaan johtava rautatie, jolla on Ihalan pysäkki. Taajamasta johtaa päällystetty tie Raivion kautta Parikkala-Syväoron rajanylityspaikalle.

Ihalan lähellä hyödynnetään hiekka-, sora- ja graniittiesiintymiä. Taajamassa on karjatila ja metsänhoitoalueen konttori. Sen koillispuolella sijaitsee asfalttibetonitehdas ja kivimurskaamo.

Palveluihin kuuluu lastentarha, keskikoulu, kirjasto, lääkintäasema, posti, kahvila ja kaksi kauppaa. Lähistöllä sijaitsee kaksi lomakylää.

## Lähteet
* 

### Viitteet
Biķernieki

**Biķernieki** on metsäalue Riian lähellä Latviassa. Natsimiehityksen aikana vuosina 1941–1944 metsässä surmattiin 35&nbsp;000–46&nbsp;000 ihmistä, pääasiassa juutalaisia. Surmattujen tarkkaa määrää ei tiedetä. Uhrit joutuivat kaivamaan itse joukkohaudat, joihin heidät ammuttiin. Murhat toteutti Einsatzgruppe A johtajanaan SS-poliisijohtaja Friedrich Jeckeln. Apureina heillä oli latvialaisen aktivistiryhmän Arājn Kommandon jäseniä.

## Lähteet
Kari Peitsamo ja Ankkuli (EP)

**Kari Peitsamo ja Ankkuli** on Kari Peitsamo ja Ankkuli -yhtyeen EP vuodelta 1977. EP:n kappaleet julkaistiin myös albumilla *[[Jatsin syvin olemus]]* myöhemmin samana vuonna.

## Kappaleet
;A-puoli
# 
# 
# 
# 

;B-puoli
# 
# 
# 
# 

## Lähteet
* Finnmusic

### Viitteet
Rauhala (Miinala)

**Rauhala** () on taajama Karjalan tasavallan Lahdenpohjan piirin Miinalan kunnassa Venäjällä. Se sijaitsee Lahdenpohjan koillispuolella kaupungin välittömässä läheisyydessä. Asukkaita on 153 henkeä (vuonna 2012).

Rauhalassa toimii puunjalostusyritys. Palveluihin kuuluu kirjasto ja kaksi kauppaa. Taajamassa on kaksi suojeltua 1900-luvun alun rakennusta.

## Lähteet
* 

### Viitteet
Waco CG-4

**Waco CG-4A** oli yhdysvaltalainen liitokone toisessa maailmansodassa. Sitä käytettiin sotilaiden ja tarvikkeiden kuljetukseen ja sitä toimitettiin lopulta yli 13&nbsp;900 kappaletta 16 valmistajalta. Waco CG-4 oli USAAF:n liitokoneelle antama tyyppinimi, kun taas RAF käytti siitä tyyppinimeä **Hadrian**. CG-4:n suunnitteli Waco Aircraft Company ja liitokoneen koelennot alkoivat toukokuussa 1942. Sitä käytettiin ensimmäisen kerran taistelussa 9. kesäkuuta kun 129 konetta osallistui Sisilian maihinnousuun. Tämän jälkeen CG-4 osallistui Liittoutuneiden operaatioihin Burmassa ja Euroopassa vuosina 1944 ja 1945. Waco CG-4 säilyi vielä toisen maailmansodan jälkeenkin USAAF:n varastoissa vuoteen 1948.

Waco-4:ssä oli teräsvahvisteinen kokopuurunko joka oli verhoiltu kankaalla ja paikoin vanerilevyillä. Siipi oli rakenteellisesti samanlainen yläsiipi joka oli tuettu alhaaltapäin. CG-4 oli suunniteltu kuljettamaan kahden hengen miehistön lisäksi joko 13 täysin varustettua sotilasta. Muita tavallisia kuormia olivat yksi Jeeppi kyydissään neljä sotilasta tai 75 millimetrin haupitsi ja sen kolmihenkinen tykkimiehistö tykinammuksineen ja varusteineen.

Yksi CG-4 teki ilmailun historiaa olemalla ensimmäinen Atlantin yli lennätetty liitokone. Liitokonetta veti RAF:in Douglas C-47 Dakota 5&nbsp;600 kilometrin matkan Montrealista Britanniaan.

## Lähteet
* Daniel J. March, British warplanes of world War II, 1998, s.241 (englanniksi)
* David Mondey, American Aircraft of World War II, 1982 (englanniksi)

### Viitteet

## Aiheesta muualla
American Strays – kohtalon matkassa

**American Strays – kohtalon matkassa** () on Michael Covertin ohjaama ja tuottama yhdysvaltalainen draamakomediaelokuva vuodelta 1996. Elokuvan pääosia esittävät Luke Perry, Eric Roberts ja Jennifer Tilly. Elokuva seuraa kolmea erilaista ihmistarinaa keskellä ei mitään.

*American Strays – kohtalon matkassa* sai ensi-iltansa kotimaassaan Yhdysvalloissa 13. syyskuuta 1996. Elokuva julkaistiin suoraan videolle useissa muissa maissa. *American Strays – kohtalon matkassa* julkaistiin DVD:lle ensimmäisen kerran Yhdysvalloissa 6. tammikuuta 1998. Elokuva on julkaistu myös DVD:nä 17. lokakuuta vuonna 2000.

## Näyttelijät

## Lähteet

## Aiheesta muualla
* 
* 
*
Gustav Fredrik Klingstedt

**Gustav Fredrik Klingstedt** (1771–1851) oli ruotsalainen sotaintendentti. Hän osallistui Suomen sotaan 1808–1809 ylisotakomissariaatin asiamiehenä ja yliadjutanttina. Lopuksi hän oli taloudenhoitaja ja rannikkoarmeijan yli-intendentti ja yliadjutantti. Hän oli myös Saksan sodassa 1813 ja yli-intendenttinä Norjassa 1814.

## Lähteet
Ekoalue

**Ekoalue** on ekologisesti ja maantieteellisesti määritelty luonnonmaantieteellinen alue, joka on osa suurempaa luonnonmaantieteellistä suuraluetta, eli biomia. Ekoalueen määrittelee sille yhtenäinen kasvisto, eläimistö ja ekosysteemi.

Ekoalueiden rajat eivät ole tarkasti määriteltyjä, ja yksittäinen alue muodostuu alueesta, jossa vaikuttavat tietyt ekologiset ja evolutionääriset tekijät. WWF:n määritelmän mukaan ekoalue on ”maantieteellisesti yhtenäinen suurehko maa- tai vesialue, jossa esiintyy määrättyjä eliölajeja ja -yhteisöjä sekä elinympäristöjä. WWF jakaa maa-alueet 14 biomiin ja edelleen 867 ekoalueeseen.

## Lähteet
Holger Klingstedt

**Torsten Holger Klingstedt** (26. maaliskuuta 1900 Tampere – 30. joulukuuta 1947 Helsinki) oli suomalainen eläintieteilijä.

Klingstedt valmistui filosofian maisteriksi Helsingin yliopistosta vuonna 1927. Hän oli Helsingin yliopiston dosentti 1933–1945 ja ylimääräinen professori 1945–1947. Hän oli kromosomitutkija mutta julkaisi tutkimuksia myös teoreettisen biologian ja mikrotekniikan aloilta.

## Lähteet
Aatto Kaljunen

**Aatto Päiviö Kaljunen** (29. huhtikuuta 1907 Viipuri – 18. marraskuuta 1963 Oulu) oli suomalainen opettaja ja rehtori. Hän väitteli filosofian tohtoriksi 1953. Hän oli Hämeenlinnan seminaarin lehtori vuodesta 1951, Oulun opettajakorkeakoulun (myöh. Oulun yliopiston opettajainvalmistuslaitoksen) esimies vuodesta 1953.

Aatto Kaljusen puoliso vuodesta 1958 oli urkutaiteilija ja musiikkipedagogi Anna-Liisa Antila-Kaljunen.

## Julkaisuja
**Kasvattaminen tarkoitusperäisenä ilmiönä*, 1949 (väitöskirja)
*Aatto Kaljunen, Britta Karemo, Taimi Metsikkö. *Aapinen*, kuv. Kyllikki Kallio, Valistus, 1959. 
*Arvo Haanto, Aatto Kaljunen. *Poikien maastopuuhia*, WSOY, 1942. 
*Eeva Saarinen, Aatto Kaljunen. *Totta ja leikkiä maastossa: tyttöjen maasto-opas*, WSOY, 1942 
*Paavo Kuosmanen, Aatto Kaljunen. *Isänmaan historiaa tuokiokuvina : Suomen historian lukemisto*, 1–2, WSOY, 1944 

## Lähteet
Pittamarhet

**Pittamarhet** (*Atelornis*) on marhien heimoon kuuluva säihkylintusuku. Pittamarhia on BirdLife Suomen luokittelussa kaksi lajia.

## Pittamarhiin kuuluvia lajeja
* Pittamarhi (*Atelornis pittoides*)
* Ruskomarhi (*Atelornis crossleyi*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Atelornis
Kari Peitsamon Skootteri EP

**Kari Peitsamon Skootteri EP** on Kari Peitsamon Skootteri -yhtyeen EP vuodelta 1986. EP:n kappaleet julkaistiin myös The 10th Anniversary Album -albumilla. EP:n kaikki kappaleet ovat Kari Peitsamon säveltämiä, sanoittamia ja sovittamia. 

## Kappaleet
;A-puoli
# 
# 

;B-puoli
# 
# 

## Lähteet
*Finnmusic
*Fono
*Viola
David Crawshay

**David William Crawshay** (s. 11. elokuuta 1979 Carlton, Victoria) on australialainen soutaja. Hän voitti vuoden 2008 kesäolympialaisissa Pekingissä kultaa pariairokaksikossa. Kesäolympialaisissa 2004 Ateenassa hän sijoittui pariaironelosessa seitsemänneksi ja kesäolympialaisissa 2012 Lontoossa pariairokaksikossa kahdeksanneksi. Myös Crawshayn serkku Sarah Outhwaite-Tait on kilpaillut olympialaisissa.

Crawshay on osallistunut useasti soudun maailmanmestaruuskilpailuihin ja saanut niissä hopea- (2009, 2015) ja pronssimitalit (2010).

## Lähteet
NHL-kausi 1967–1968

**NHL-kausi 1967–1968** oli National Hockey Leaguen historian 51. kausi. Sen aikana 12 NHL-joukkuetta pelasi kukin 74 runkosarjaottelua. Liigaan tuli mukaan kuusi uutta joukkuetta, jotka olivat California Seals, Los Angeles Kings, Minnesota North Stars, Philadelphia Flyers, Pittsburgh Penguins ja St. Louis Blues. California Seals vaihtoi nimekseen Oakland Seals kesken kauden 8. joulukuuta 1967. Stanley Cupin voitti Montreal Canadiens, joka kukisti finaalisarjassa Scotty Bowmanin valmentaman St. Louis Bluesin otteluvoitoin 4–0. Kyseessä oli NHL:n olemassaolon aikana Canadiensin 14. ja seuran koko historian 15. Stanley Cup -mestaruus. Kauden päätyttyä Canadiensin kahdeksaan Stanley Cup -voittoon johdattanut valmentaja Toe Blake jäi eläkkeelle. 

Runkosarjan pistepörssin voitti Chicago Black Hawks -keskushyökkääjä Stan Mikita, jolle myönnettiin Art Ross Trophyn ohella Hart- ja Lady Byng -palkinnot. Mikita keräsi 72 ottelussa 87 tehopistettä, joista 40 oli maaleja ja 47 syöttöpisteitä. Pudotuspelien pistepörssin ykkönen oli puolestaan Minnesota North Starsissa pelannut Bill Goldsworthy, joka teki 14 pudotuspeliottelussa 8 maalia ja 7 syöttöpistettä. Parhaan tulokkaan palkinnon Calder Memorial Trophyn sai Boston Bruinsia edustanut Derek Sanderson.

NHL-palkinnoista kaudella 1967–1968 jaettiin ensimmäisen kerran Bill Masterton Memorial Trophy, joka myönnetään parhaiten sisukkuutta, urheiluhenkeä ja jääkiekolle omistautumista osoittavalle pelaajalle. Palkinnon ensimmäinen voittaja oli Montreal Canadiensin Claude Provost. Samalla kaudella Boston Bruinsin Bobby Orr sai ensimmäisen kahdeksasta peräkkäisestä Norris-palkinnostaan eli NHL:n parhaalle puolustajalle vuosittain annettavasta tunnustuksesta.

## Runkosarja

*Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu.* 

### Runkosarjan pistepörssi

*Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit*

## Pudotuspelit

### Pudotuspelien pistepörssi
*Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit*

## NHL-palkinnot

### Tähdistökentälliset

## Lähteet
SS Kaiser Wilhelm der Grosse

**SS Kaiser Wilhelm der Grosse** oli saksalainen Norddeutscher Lloydin omistama Atlantin linjalaiva. Se sai nimensä yhdistyneen Saksan ensimmäisen keisarin 
Wilhelm I:n mukaan. Alus oli ensimmäinen neljällä savupiipulla varustettu höyrylaiva.

## Rakentaminen
Aluksen tilasi saksalainen varustamo Norddeutscher Lloyd Stettinin (nyk.Szczecin) telakalta. Se laskettiin vesille 4. toukokuuta 1897 ja se lähti Brememistä neitsytmatkalleen 19. syyskuuta 1898 päällikkönään kapteeni Engelbart. Se vieraili seuraavana päivänä Southamptonissa. 
## Palvelus
Vuosien 1903–1907 välisenä aikana Norddeutscher LLoyd rakennutti sille kolme sisaralusta. Alus voitti yleensä brittiläisten hallitseman Sinisen nauhan Saksalle nopeimmasta Pohjois-Atlantin ylityksestä maaliskuussa 1898. Sen keskinopeus oli tuolloin 22,3 solmua.

*Kaiser Wilhelm der Grosse* tuhoutui Rio del Oron meritaistelussa ensimmäisen maailmansodan alkupuolella, 26. elokuuta 1914. Aluksen puoliksi uponnut hylky oli nähtävissä vuoteen 1952 Espanjan Saharassa, Villa Cisnerosin ( nykyään Dakhlan) kaupungin edustalla. Länsi-Saharan ympäristöä suojeleva Salam-järjestö ilmoitti 6. syyskuuta 2013 löytäneensä sukelluksillaan kappaleen hylkyä, jossa on luettavissa teksti "Der Grosse Wilhelm", Marokon viranomaiset vahvistivat tiedon 8. lokakuuta 2013. 

## Lähteet

## Aiheesta muualla
Klingstedt

**Klingstedt** on sukunimi:

*Carl Gustaf Klingstedt (1657–1734), ruotsalainen miniatyyrimaalari
*Fredrik Klingstedt (1881–1964), suomalainen kemisti, kasvitieteilijä ja aktivisti
*Fredrik Jonas Klingstedt (1807–1883), suomalainen eversti ja valtiopäivämies
*Gustav Klingstedt (s. 1985), suomalainen aitajuoksija
*Gustav Fredrik Klingstedt (1771–1851), ruotsalainen sotilas
*Holger Klingstedt (1900–1947), suomalainen eläintieteilijä ja professori
Kaj Martin

**Kaj "Dry" Martin** on Kemistä kotoisin oleva suomalainen muusikko. Hän on soittanut uransa aikana useissa eri yhtyeissä, kuten Matthews, Seitsemän seinähullua veljestä ja Juice. Lisäksi hän on soittanut mm. Mikko Alatalon ja Kari Peitsamon levyillä.

## Lähteet

Väylä
Deals Death

**Deals Death** on ruotsalainen melodista death metallia soittava yhtye. Yhtye tuli kuuluisaksi kun Ray William Johnson käsitteli yhtyeen laulajaa videossaan vuonna 2011. Deals Death perustettiin vuonna 2007.

## Diskografia
* 
* 
* 
## Lähteet
*  Encyclopaedia Metallum: Deals Death
Henrik Ervast

**Henrik [[Ervast]]** (16. helmikuuta 1776 Siikajoki – 23. syyskuuta 1838 Helsinki) oli suomalainen lakimies, joka toimi kahteen otteeseen senaattorina.

Ervastin vanhemmat olivat pitäjänkirjuri Henrik Ervast ja Beata Kristina Fortelius. Ervastin puoliso vuodesta 1797 oli Lovisa Bohm (k. 1854). Ervast valmistui hovioikeuden auskultantiksi Turun yliopistosta 1793, jossa hänen lahjakkuutensa oli herättänyt huomiota. Hänet nimitettiin Vaasan hovioikeuden sihteeriksi 1801 ja Ylä-Karjalan tuomiokunnan tuomariksi 1803. Vuonna 1809 hänestä tuli hallituskonseljin oikeusosaston jäsen. Juuri hän lienee vastannut pääosin Suomen lakien mukaan tarkistetusta uudesta esityksestä kenraalikuvernöörin ja prokuraattorin ohjesäännöksi. Vuonna 1812 hän palasi omasta pyynnöstään takaisin tuomiokuntaansa. Vuonna 1818 hänet nimitettiin Vaasan hovioikeuden varapresidentiksi, mutta 1833-1838 hän toimi uudelleen senaatin oikeusosaston jäsenenä.

## Lähteet
Yleisluistelun Suomen-mestaruuskilpailut 1904

Suomen luistelumestaruudesta kilpailtiin Helsingissä 13.-14. helmikuuta 1904. Vain miehet kilpailivat. Mestaruuteen vaadittiin kaksi matkavoittoa kolmesta mahdollisesta. Franz Fredrik Wathén voitti kaksi lyhintä matkaa äärimmäisen täpärästi. 1 500 metrillä Wathén ja Johan Wikander luistelivat saman ajan eri erissä. 500 metrillä miehet luistelivat samassa erässä niin ikään saman ajan, mutta Wathén nähtiin voittajaksi. Kun tämä vielä voitti 1 500 metrin matkavoitosta järjestetyn uusinnan 500 ja 5 000 metrin kilpailujen välissä, oli Suomen-mestaruus selvä. Mestaruus oli Wathénin kuudes peräkkäinen. Pisimmän matkan voitti Walter Ylander.

## Miesten yleiskilpailu
Parhaat tulokset.







## Lähteet
* 14.02.1904 Päivälehti no 37A
* 16.02.1904 Päivälehti no 38A
* Tuloksia Oulun Tarmon sivuilta
Jääkiekon SM-sarjakausi 1954–1955

**Kaudella 1955 jääkiekon SM-sarja** pelattiin kahdessa viiden joukkueen lohkossa. Lohkoissa pelattiin kaksinkertainen sarja. Lohkojen voittajat kohtasivat loppuottelussa ja toiseksi sijoittuneet pronssiottelussa. Lohkojen viimeisiksi sijoittuneet putosivat suomensarjaan. Mestaruuden voitti Tammerfors Bollklubb. Mestaruus oli seuran kolmas perättäinen. Seuraavaksi kaudeksi TBK:n jääkiekkojaoston nimeksi vaihtui Tappara.

## Sarjataulukko
### A-lohko

### B-lohko

Sarjasta putosivat Rauman Lukko ja Helsingin Jalkapalloklubi. Tilalle nousivat Tampereen Ilves ja Töölön Vesa.

## Pistepörssi


O=ottelut, M=maalit, S=syötöt, P=pisteer, RM=rangaistusminuutit.

## Loppuottelu

## Pronssiottelu

## Lopulliset sijoitukset

## Lähteet

## Aiheesta muualla
*
Krasnodarin kansainvälinen lentoasema

**Krasnodarin kansainvälinen lentoasema** eli **Paškovskin lentoasema**  (, ) on kansainvälinen lentoasema Krasnodarissa Venäjän eteläosissa Krasnodarin aluepiirissä. Lentokenttä sijaitsee 12 kilometrin päässä Krasnodarin keskustasta itään. 

## Historiaa

Lentoaseman historia alkaa vuodesta 1932. Tuolloisessa Neuvostoliitossa perustettiin valtionyhtiö Krasnodarin lentoliikennettä varten. Tämä yhtiö muutettiin 1993 yhtiöksi *OAO Kuban Airlines*. Vuonna 2006 Kuban Airlines jaettiin kahtia: alueelliseen lentomatkayhtiöön (ОАО TAVS Kuban ) ja Krasnodarin kansainvälisestä lentokentästä vastaavaan yhtiöön (*OAO Meždunarodnyi aeroport Krasnodar*). Krasnodarin Paškovskin lentoasema toimii Kuban Airlines-yhtiön kotikenttänä.

Vuonna 2007 Venäjän Liikenneministeriö sisällytti Krasnodarin maan ulkomaaliikenteelle keskeisimmän 12 lentoaseman ydinryhmään.

## Paikallisliikenne kentälle

Lentoaseman ja Krasnodarin kantakaupungin (ja rautatieaseman Krasnodar-2) välillä liikennöi linja-autoja (linja 1, 1A). Kentältä rautatieasemalle Krasnodar-1 vievät johdinautovuoro (7) ja kaksi reittitaksilinjaa (53, 15). Lisäksi kentän läheltä kulkee Krasnodarista itään johtava Venäjän rautateiden ratayhteys. Lentokentän saavutettavuutta paikallisjunien avulla on harkittu kehitettävän. 

## Matkustajamäärä
Vuosina 2009-2012 se on ollut matkustajamäärältään Venäjän 7. suurin lentoasema. Vuonna 2012 kentän kautta kulki yhteensä 2&nbsp;599&nbsp;100 lentomatkustajaa. Heistä kansainvälisen liikenteen matkustajia oli 712&nbsp;300 ja kotimaanliikenteen 1&nbsp;886&nbsp;900.

Krasnodarin lentoasemasta vastaa ylemmällä tasolla laajaan Bazovyi element -yritysryppääseen kuuluva Bazel Aero-emoyhtiö, jonka viiden lentoaseman kautta matkusti vuonna 2012 yhteensä 5,5 miljoonaa lentomatkustajaa. Tähän sisälyy Krasnodarin Paškovskin lentoaseman ohella Anapan, Gelendžikin ja Jeiskin lentoasemat sekä Sotšin kansainvälinen lentoasema.


Kuva: International terminal of Krasnodar Airport.jpg| Kansainvälisten lentojen terminaali.
Kuva: Square in front of Krasnodar Airport 1.jpg| Pysäköintialuetta lentoaseman kotimaan terminaalin edustalla.
Kuva: Cargo terminal of Krasnodar Airport.jpg| Rahtiterminaali ja lennonjohtotorni .


## Lähteet

## Aiheesta muualla

*Aikataulujen seuranta: Lentoaseman lähiajan lennot  (basel.aero)